**ВАЖНО СЪОБЩЕНИЕ С ЦЕЛ ПРЕВЕНЦИЯ СРЕЩУ ЗАРАЗЯВАНЕ С COVID-19**

**Уважаеми колеги,**

В изпълнение на Заповед № 631/13.03.2020г. на ректора на УНСС и с цел превенция срещу заразяване с COVID-19, Ви уведомявам за начина на осъществяване на необходимата комуникация свързана с провеждане на обществени поръчки от УНСС в периода, а именно:

1. Влизането в сградата на УНСС се осъществява единствено през главния вход;
2. Забранява се достъпа до сградата на външни посетители до сградите на УНСС. Комуникация свързана с провеждане на обществени поръчки се препоръчва да се осъществява по имейл на съответното контактно лице посочено в документите свързани с конкретната обществена поръчка или на имейла на Самуил Авдала - началник отдел „Обществени поръчки и търгове“ - avdala@unwe.bg. В случай на неотложна необходимост (например подаване на оферта или присъствие на публични заседания) външни лица ще бъдат допускани, след като служителят на охраната получи потвърждение по телефон от служител на отдел „Обществени поръчки и търгове“, като на посетителите се препоръчва да носят съответните лични предпазни средства – маска и ръкавици. За контакт по телефон със служителите на отдел „Обществени поръчки и търгове“ следва да се ползват следните телефонни номера – 028195377 и 028195516.
3. Забранява се достъпа на лица в карантинен период или със симптоми на остри заразни и респираторни заболявания в сградата на УНСС;
4. Във връзка с ограничения брой служители в сградата на УНСС може да се наложи съответно забавяне при осигуряване на достъпа на външните лица в сградата на УНСС, поради което всички участници следва да предприемат съответните мерки осигуряващи необходимото допълнително време (минимум 30 минути) за достъп.

Със пълният текст на Заповед № 631/13.03.2020г. на ректора на УНСС може да се запознаете на линк - <http://unwe.bg/Uploads/Main/2d3fd_%D0%97%D0%B0%D0%BF%D0%BE%D0%B2%D0%B5%D0%B4-631.pdf> .

Екипът на отдел „Обществени поръчки и търгове“ се извинява за причиненото неудобство и Ви пожелава много здраве и да не забравяме, че няма нищо по важно от живота.